Περιφέρεια Τουρκιστάν

Η Περιφέρεια Τουρκιστάν (γνωστή από το 1992 έως το 2018 ως Περιφέρεια Νοτίου Καζακστάν και από το 1963 έως το 1991 ως Περιφέρεια Σιμκέντ), είναι η νοτιότερη περιφέρεια του Καζακστάν. Ο πληθυσμός της περιφέρειας ήταν 2.469.367 άτομα στην απογραφή του 2009,"Население Республики Казахстан"  (στα ρωσικά).  αυξημένος από τα 1.978.339 άτομα στην απογραφή του 1999. Πρωτεύουσα της περιφέρειας είναι το Τουρκιστάν ενώ μέχρι το 2018 ήταν το Σιμκέντ. Άλλες σημαντικές πόλεις στην περιφέρεια είναι το Σαϊράμ, Κεντάου, Αρίς, Σαρντάρα, Ζετισάι, Σαριαγκάς και Λένγκερ. Η Περιφέρεια Τουρκιστάν και η Περιφέρεια Ατιράου καταλαμβάνουν και οι δύο μαζί 117.300 τετραγωνικά χιλιόμετρα. Η Περιφέρεια Τουρκιστάν συνορεύει με το Ουζμπεκιστάν (και είναι πολύ κοντά στην πρωτεύουσα του Ουζμπεκιστάν, την Τασκένδη), καθώς και τις περιφέρειες Καραγκαντά, Κιζιλορντά και Τζαμπίλ. Ο ποταμός Συρ Ντάρια περνά μέσα από την περιοχή, στο πορεία του για τη λίμνη Αράλη. Επίσης, ένας αγωγός πετρελαίου από το Τουρκμεναμπάτ του Τουρκμενιστάν στο Ομσκ της Ρωσίας (όπου θα συνδέεται με μεγαλύτερο Σιβηριακό αγωγό) περνάει από το Τουρκιστάν. Το πετρέλαιο, ο μόλυβδος και ο ψευδάργυρος επεξεργάζονται σε βιομηχανικές μονάδες στην περιφέρεια. 

 Δημογραφικά στοιχεία 
Η περιφέρεια Τουρκιστάν είναι η πιο πυκνοκατοικημένη περιφέρεια του Καζακστάν. Αυτό έχει να κάνει με το ήπιο κλίμα της περιφέρειας, καλύτερο αρδευτικό σύστημα και η εγγύτητα με ιστορικά κέντρα (τη πρωτεύουσα του Ουζμπεκιστάν, Τασκένδη και πόλεις του δρόμου του μεταξιού όπως η Σαμαρκάνδη και η Μπουχάρα). Η περιφέρεια είναι η πιο αναπτυσσόμενη του Καζακστάν, λόγω δύο κύριων λόγων: ότι υπάρχουν πολλές Καζακικές και Ουζμπεκικές οικογένειες που έχουν εφτά ή οχτώ παιδιά, και η είσοδος εργατών από το Ουζμπεκιστάν στην περιφέρεια. 

Επίσης, το Τουρκιστάν είναι η μόνη περιφέρεια που οι Ρώσοι δεν είναι πρώτοι ή δεύτεροι σε πληθυσμό. Οι απογραφές είναι παλιές και χρησιμοποιούσαν σοβιετικές μεθόδους που έκαναν προπαγάνδα, αλλά τοποθετούν τους Καζάκους πρώτους, ακολουθούμενοι από τους Ουζμπέκους με μικρή διαφορά και τρίτοι είναι οι Ρώσοι. 

Ο πληθυσμός του Τουρκιστάν, αποτελείται κατά 72% από Καζάκους. Κατά 18% αποτελείται από Ουζμπέκους που ζουν σε πόλεις όπως το Σάουρις, Τουρκιστάν, Ακσουκέντ και Ικάν. Οι Ρώσοι ζουν κυρίως στο Σιμκέντ, όπου μειώθηκαν από παραπάνω από 23% το 1980 σε περίπου 6% σήμερα. Ακόμη Τατζίκοι, Κούρδοι και Κορεάτες ζούν εκεί. Οι κύριες γλώσσες είναι τα Καζακικά, τα Ουζμπεκικά και τα Ρώσικα (που αποτελούν αντικείμενο διεθνή διαλόγου). Λόγω του υψηλού πληθυσμού της, στην περιφέρεια υπάρχουν επαρχίες με πληθυσμό άνω των 200.000 κατοίκων που ακολουθούν αυξητική πορεία.

 Ιστορία 
Η περιφέρεια έχει προσφέρει αρκετά πράγματα στην ιστορία της χώρας. Περίπου 2.500 χρόνια πριν, η περιφέρεια ήταν το βόρειο σύνορο της περσικής Αυτοκρατορίας. Έχει πολύ ιστορία στην ανάμειξη του Περσικού πολιτισμού με αυτό των Τουρκομογγολικών φυλών. Το Τουρκιστάν ήταν η σατραπεία της Σογδιανής. 

Σημεία ιστορικού ενδιαφέροντος είναι το Τουρκιστάν, το Οτράρ και το Σαϊράμ. Το τελευταίο ήταν το σημείο γέννησης του Αχμέντ Γιασάβι (1103 - 1166), ενός Σουφικού σχολαστικού που έζησε και δούλεψε στην κεντρική Ασία. Τάφηκε στο μαυσωλείο που στέκει σήμερα στο Τουρκιστάν, και ονομάστηκε σημείο Παγκόσμιας Κληρονομιάς από την Ουνέσκο. Ο Ταμερλάνος κατέκτησε την περιοχή. Το μαυσωλείο χτίστηκε από Πέρσες, αλλά έμεινε ατελείωτο μετά τον θάνατό του. 

 Διοικητική διαίρεση 
Η περιφέρεια διαιρείται σε έντεκα επαρχίες και τις πόλεις Σιμκέντ, Αρίς, Κεντάου και Τουρκιστάν."Akimats της περιοχής, πόλεις και περιοχές" . 
 Επαρχία Μπαϊντιμπέκ, διοικητικό κέντρο το χωριό Σαγιάν.
 Επαρχία Καζιγκούρτ, χωριό του Καζιγκούρτ
 Επαρχία Μακτααράλ, πόλη του Ζετισάι
 Επαρχία Ορνταμπάσι, χωριό του Τεμιρλάν
 Επαρχία Οτιράρ, χωριό του Σαουλντίρ
 Επαρχία Σαργιαγκάς, πόλη του Σαργιαγκάς
 Επαρχία Σαϊράμ, χωριό του Ακσουκέντ
 Επαρχία Σαρντάρα, πόλη του Σαρντάρα
 Επαρχία Σοζάκ, χωριό του Σολακκοργκάν
 Επαρχία Τόλε Μπι, πόλη του Λένγκερ
 Επαρχία Τουλκιμπάς, χωριό του Τουράρ Ρισκούλοφ 

 Παραπομπές 

 Εξωτερικοί σύνδεσμοι 
 Επίσημη ιστοσελίδα της περιφέρειας


Κατηγορία:Περιφέρειες του Καζακστάν